ขบวนการห้าดาว ไดเรนเจอร์

ขบวนการห้าดาว ไดเรนเจอร์ () เป็นภาพยนตร์แนวโทคุซัทสึ ประเภท ขบวนการนักสู้ ลำดับที่ 17 ผลิตโดย โตเอ ออกอากาศทางสถานีโทรทัศน์ ทีวีฮาซาฮี โดยออกอากาศครั้งแรกตั้งแต่วันที่ 19 กุมภาพันธ์ ค.ศ. 1993 ถึง 11 กุมภาพันธ์ ค.ศ. 1994 มีจำนวนตอนทั้งหมด 50 ตอน และตอนพิเศษทางภาพยนตร์อีก 1 ตอน

ในประเทศไทย ได้ออกอากาศเมื่อช่วงปี พ.ศ. 2538 โดยออกอากาศทางสถานีโทรทัศน์ ช่อง 9 อ.ส.ม.ท. ในอาทิตย์ เวลา 10:30 น. ลิขสิทธิ์ของ บริษัท ทูนทาวน์ เอ็นเตอร์เทนเม้นต์ จำกัด โดย น้าต๋อย เซมเบ้
ส่วนทางวิดีโอ ลิขสิทธิ์โดย บริษัท วิดีโอสแควร์ ปัจจุบันลิขสิทธิ์ถูกต้องเป็นของบริษัท ทีไอจีเอ จำกัด โดยใช้ชื่อว่า ขบวนการ 5 พลังดวงดาว ไดเรนเจอร์

เนื้อเรื่อง 
อาณาจักรไดที่เจริญรุ่งเรืองในดินแดนตอนใต้ของจีนเมื่อ 6,000 ปีก่อน  ได้ล่มสลายลงพร้อมกับการต่อสู้กับอาณาจักรมารโกม่า จวบจนปี 1993 ปีศาจมารโกม่าได้ปรากฏขึ้นมาอีกครั้ง

เพื่อขัดขวางการสร้างอาณาจักรโกม่าขึ้นบนโลก  อาจารย์คาคุผู้สืบทอดแห่งอาณาจักรไดโบราณ  ได้คัดเลือกหนุ่มสาวผู้มีพลังพิเศษ 5 คน  เป็นตัวแทนของพลังทั้ง 5 ดวง  ในนามไดเรนเจอร์ เข้าต่อสู้กับอาณาจักรมารโกม่า  ภายใต้การแนะนำและช่วยเหลือโดยอาจารย์คาคุ

ตัวละคร

สมาชิกไดเรนเจอร์ 
 ริวเรนเจอร์ / เรียว (亮) / แสดงโดย เคนอิจิ วาดะ
ชายหนุ่มผู้มีสายเลือดของเผ่าได มีนิสัยเลือดร้อนและเป็นผู้นำ ทำงานเป็นเด็กส่งเกี๊ยวซ่า มีน้องสาวอยู่ 1 คนชื่อ โยโกะ
เมื่อ เรียว แปลงร่างเป็น ริวเรนเจอร์ สามารถควบคุมพลังเพลิง ได้ดั่งใจนึก
ฉายา - ดาวอัคคีสวรรค์ เรียว ("天火星" 亮)
 ชิชิเรนเจอร์ / ไดโก (大五) / แสดงโดย ทัตซึยะ โนมิ 
หนุ่มเจ้าสำอาง มีนิสัยเรียบขรึม มีอาชีพดูแลสัตว์ในร้านสัตว์เลี้ยง รักชีวิตทุกสิ่งทุกอย่าง
เมื่อ ไดโก แปลงร่างเป็น ชิชิเรนเจอร์ จะสามารถใช้พลังหมอกในการกำจัดเผ่าโกม่า
ฉายา - ดาวมายาสวรรค์ ไดโก ("天幻星" 大五)
 เทนมะเรนเจอร์ / โซจิ (将児) / แสดงโดย ฮามุระ เออิ
นักมวยสมัครเล่น มีนิสัยใจร้อน และเป็นตัวตลกของทีม มีนิสัยเจ้าชู้นิดๆ ไม่ค่อยสมหวังในเรื่องความรัก
เมื่อ โซจิ แปลงร่างเป็น เทนมะเรนเจอร์ จะต่อสู้วิชามวยวัด และต่อสู้ด้วยความเร็วสูง
ฉายา - ดาวแรงโน้มถ่วงสวรรค์ โซจิ ("天重星" 将児)
 คิรินเรนเจอร์ / คาซุ (知)/ แสดงโดย สิจิยะ เคย์สึเกะ
ชายหนุ่มหน้าหวาน มีอาชีพเป็นช่างตัดผมในร้านเสริมสวย
เมื่อ คาซุ แปลงร่างเป็น คิรินเรนเจอร์ มีเพลงหมัด"หมัดเมา"เป็นเพลงหมัดเอก นอกจากนี้ยังสามารถควบคุมกาลเวลา ได้ชั่วขณะ
ฉายา - ดาวกาลเวลาสวรรค์ คาซุ ("天時星"知)
 โฮโฮเรนเจอร์ / หลิน (リン) / แสดงโดย ทาคาชิ นัตสึกิ
นักเรียนแลกเปลี่ยนจากประเทศจีน  เดินทางมาเพื่อรับศึกกับเผ่าโกม่า มีความสามารถใช้พลังปราณได้โดยไม่ต้องแปลงร่าง
เมื่อ หลิน แปลงร่างเป็น โฮโอเรนเจอร์ จะสามารถควบคุมบรรยากาศ (เช่น ฟ้า ฝน) ได้ดั่งใจนึก
ฉายา - ดาววายุสวรรค์ หลิน ("天風星"リン)
 คิบะเรนเจอร์ / โค (コウ)/ แสดงโดย ฮิซาชิ ซาคาอิ
เด็กน้อยอายุ 9-10 ขวบ ผู้มีสายเลือดทั้งเผ่าไดและโกม่า ผสมกันอย่างละครึ่ง เป็นผู้ดึงดาบพยัคฆ์ขาวขึ้นมา และต้องต่อสู้เผ่าโกม่า อย่างหลีกเลี่ยงไม่ได้ มีนิสัยทะลึ่งโดยเฉพาะกับหลิน
ความสามารถพิเศษของโค ก็คือ การเล่นสเก็ตบอร์ด
เมื่อ โค แปลงร่างเป็น คิบะเรนเจอร์ ในช่วงแรกของการแปลงร่าง เมื่อครั้งยังไม่เปิดเผยให้เหล่าไดเรนเจอร์ทราบ ทำให้ร่างกายของโคเกิดการเปลี่ยนแปลง จากร่างกายเด็กกลายสภาพเป็นคนวัยหนุ่มนอกจากพละกำลังจะเพิ่มขึ้นส่วนสูงก็ยังเพิ่มขึ้นเทียบเท่ากับคนวัยหนุ่ม แต่ภายหลังร่างกายของโคหลังจากแปลงร่างจะเพิ่มเพียงไม่กี่เซน ทำให้ดูเหมือนว่าร่างกายของคิบะเรนเจอร์ในช่วงหลังๆเหมือนกับเด็กอายุ 13-15 ปี มากกว่าช่วงแรกๆ
ฉายา - ดาวดวงใหม่ผู้คำราม โค ("吼新星"コウ)
 โชวคิเดนจู ไดมุเกน / คาเมโอะ (亀夫)
ร่างมนุษย์ของไดมุเกน ที่จำแลงมาเพื่อหลบหนีจากศึกเผ่าไดและโกม่า ถึงแม้จะเป็นคนอ่อนแอ ขี้กลัวแต่มีจิตใจดี รักสัตว์และพร้อมช่วยเหลือเพื่อนได้ทุกเมื่อ

ผู้เกี่ยวข้องกับไดเรนเจอร์ 
อาจารย์คาคุ (道士嘉挧) / เสนาธิการคาคุ (嘉挧参謀長)
อาจารย์ของเหล่าไดเรนเจอร์ เป็นผู้ฝึกพลังปราณ ให้กับไดเรนเจอร์ คาคุ มีสายเลือดของเผ่าได อย่างเต็มเปี่ยมจึงสามารถใช้พลังปราณ ได้มากกว่าไดเรนเจอร์ อาทิเช่น สามารถเรียกริวเซย์โอ ได้ชั่วขณะ
ความจริงแล้วคาคุเป็นคนในเผ่าโกม่าแต่ด้วยมีความรักสงบจึงทำให้ไปอยู่เผ่าไดเพื่อฝึกพลังปราณ แต่ได้กลับมาเป็นโกม่าเนื่องจากต้องการท้าต่อสู้กับซาดามเพื่อขึ้นเป็นจักรพรรดิ์โกม่าที่ 16 จะได้ยุติสงคราม แต่ต้องเสียชีวิตด้วยการโจมตีของชาดาม
หน้ากากเหล็ก จางเหลียว (鉄面臂張遼)
พ่อแท้ๆของเรียวในอดีตเคยเป็นนักรบเผ่าไดเมื่อ 6,000 ปีก่อนแต่ทรยศมาอยู่ฝ่ายโกม่ามีพลังปราณและพลังมารอยู่ในตัว (ปรากฏตอนในตอนที่ 7-8)
คุจาคุ (クジャク)
ร่างอวตารของคุจาคุเมียวโอ (มหามยุรีวิทยรานี) ในอดีตกาลเคยเป็นเพื่อนกับกาล่ามาก่อน ในอดีตเมื่อ 6,000 ปีก่อนคุจาคุมีนิสัยอ่อนโยนแต่ถูกกาล่าหลอกจนถูกกระจกเจ้าสำอางกินไป แต่หลังจากถูกกำจัดคุจาคุจึงมีความแค้นต่อกาล่าและความอ่อนโยนของคุจาคุได้หายไป เหลือเพียงความแค้นที่มีต่อกาล่าเพียงอย่างเดียว ภายหลังจากการช่วยเหลือของไดโกทำให้ความอาฆาตแค้นนั้นลดลงเป็นคนรักของไดโก แต่ด้วยมลพิษของโลกนั้นทำให้พลังของคุจาคุเสื่อมลงไป ท้ายที่สุดคุจาคุได้กลายเป็นเทพสวรรค์ไปหลังจากพลังของคุจาคุได้เสื่อมลงไป
ปรามาจารย์ ยวิ๋นฟาน (老道士虞翻)
คุณปู่ของหลินและเป็นอาจารย์ของคาคุเป็นคนสร้างอาวุธและอุปกรณ์ของไดเรนเจอร์
เสี่ยวเฉียว (小喬)
คนรักของยวิ๋นฟานอายุ 29 ปีเป็นคนนำดาบพยัคฆ์ขาวมายังในเมืองญี่ปุ่น
แม่ของโค (コウの母)
แม่ของโคเป็นเผ่าไดในอดีตเป็นคนที่นำโคมาหลบหนีจากโกม่าเนื่องจากโกเป็นฝาแฝดกับอาโคมารุโดยกฎของโกม่าหากมีลูกแฝดแฝดอีกคนจะต้องถูกกำจัด ทำให้ได้หลบหนีพร้อมลูกที่เกิดเป็นแฝดและได้ใช้ตราเสือผนึกที่แขนของโคตั้งแต่เด็กเพื่อไม่ให้โคกลายเป็นพวกของโกม่า แต่หลังจาก 6 ปีที่ไม่ได้พบหน้าลูกจึงถูกจับตัวโดยอาโคมารุแต่กลับถูกให้หายสาบสูญด้วยน้ำมือของอาโคมารุแต่สื่อสารให้กับพวกไดเรนเจอร์โดยจิตวิญญาณ ภายหลังได้พบหน้ากับโคอีกครั้งและได้เผยว่าอาโคมารุและโคเป็นฝาแฝด แม่ของโคเสียชีวิตจากหินถล่มทับจากการต่อสู้ของอิคาสึจิ
จอมเวทมีเดีย (メディア魔術師) / ทาคามุระ โซอิจิโร่ (高村翔一郎)
ปีศาจโกม่าที่หลงรักหลินปลอมตัวเป็นช่างภาพชื่อดังเพื่อหลอกเอาพลังปราณของหลินมาเพื่อสร้างความปั่นป่วน แต่ด้วยคำสารภาพรักและความห่วงใยของหลิน จึงกลับใจและคอยช่วยเหลือหลิน แต่สุดท้ายถูกกำจัดด้วยฝีมือของกาล่า
มาโทบะ จิน (的場陣) / จอมหมัดมาร จิน  (魔拳士ジン的場陣) / กาโรกิ (餓狼鬼)
ชายหนุ่มผู้เป็นนักสู้คาราเต้สายมืดผู้มีวิชาหมัดเขี้ยวพยักฆ์โดยสู้กับเจ้าของสำนักต่างๆ เพื่อให้ตัวเองรู้ว่าวิชาของตัวเองที่ฝึกมานั้นแข็งแกร่งหรือไม่ แต่เมื่อพบกับเรียวที่ขัดขวางต่อสู้ของตนนั้นทำให้จึงเกิดต่อสู้ขึ้นมาภายหลังจากแพ้เรียวทำให้ไซดอสที่มีลูกแก้วนิลกาลมอบพลังให้จินจึงกลายเป็นจอมหมัดมาร จินและเป็นศัตรูคู่แข่งของเรียวไปในที่สุด แต่ต้องเสียชีวิตจากการโจมตีของไซดอสและคอดโปรโทรที่ซุ่มยิง
เทพวิญญาณ กาล่า (生き霊ガラ)
โกม่า 3 จังส์ (ゴーマ3ちゃんズ)
กลุ่มโกม่าที่ทำงานไม่สำเร็จมักจะชอบแข่งขันต่างๆเพื่อเอาชนะไดเรนเจอร์ให้ได้
นายพลกามิกาเซ่ (神風大将)
ผู้จัดการป้ายสุสาน (墓石社長)
คุณครูโทรศัพท์ (電話先生)

อาวุธ อุปกรณ์ และพาหนะของไดเรนเจอร์ 
ออร่าเชนเจอร์
อุปกรณ์แปลงร่างของไดเรนเจอร์ทั้ง 5 แบ่งเป็น 2 ชิ้น กุญแจ ออร่าแกตเธอร์ ที่ข้อมือขวา และ ออร่าสเปรดเดอร์ที่ข้อมือซ้าย แปลงร่างโดยเสียบอุปกรณ์เข้าด้วยกัน
คิบะเชนเจอร์
อุปกรณ์แปลงร่างของคิบะเรนเจอร์ คล้ายกับออร่าเชนเจอร์ แต่จะใช้คิบะเอ็มเบล็มแทนออร่าแกตเธอร์
เบียะโกะชินเคน (白虎真剣 ; ดาบพยัคฆ์ขาว)
อาวุธหลักของคิบะเรนเจอร์สามารถพูดสื่อสารกับเจ้าของได้โดยดาบเสือขาวนั้นมีชีวิตขึ้นมาจากพลังปราณ
ไดบัสเตอร์
อาวุธหลักของไดเรนเจอร์สามารถถอดเป็นอาวุธได้ 2 ชนิด ได้แก่
สตาร์ซอร์ด
ดาบยาวรูปทรงหัวมังกร แปรสภาพมาจากส่วนลำกล้องและตัวปืนของ ได บัสเตอร์
สตาร์คัตเตอร์
มีดสั้น แปรสภาพมาจากส่วนด้ามปืนของ ได บัสเตอร์
ไดเร็นร็อด
กระบองยาวสีแดงของไดเรนเจอร์ สามารถรวมไยเบอร์เพื่อเป็นอาวุธประเภทแทง หรือ สามารถแปรสภาพเป็นอาวุธประจำตัวของแต่ละคนได้
โซริวเคน (双竜剣)
กระบี่คู่ของริวเรนเจอร์
ชิชิคมโบ (獅子棍棒)
กระบองสีเขียวของชิชิเรนเจอร์
เทนมะนุนจั๊ค (天馬ヌンチャク)
กระบอง 2 ท่อนสีน้ำเงินของเทนมะเรนเจอร์
คิรินคิวเซ็ทสึเบง (麒麟九節鞭)
โซ่ 9 ท่อนของคิรินเรนเจอร์
ยาริโฮโฮ (ヤリ鳳凰)
ทวนติดพู่สีชมพูของโฮโฮเรนเจอร์
ไยเบอร์ 
ใบมีดสีทองของไดเรนเจอร์ สามารถรวมอาวุธอย่าง ได ร็อด หรือ ไดรินเคน เพื่อเพิ่มประสิทธิภาพในการโจมตีให้สูงขึ้น
เกคิ (戟)
ใบมีดรูปแบบง้าว ของริวเรนเจอร์
ซะ (叉)
ใบมีดรูปแบบหอก 2 ง่าม ของชิชิเรนเจอร์
โบ (鉋)
ใบมีดรูปแบบทวน ของเทนมะเรนเจอร์
โฮ (矛)
ใบมีดรูปแบบหอกลูกศร ของคิรินเรนเจอร์
ซุย (錐)
ใบมีดรูปแบบลูกตุ้ม ของโฮโฮเรนเจอร์
คิเรียวคุ บอมเบอร์ (気力ボンバー)
ระเบิดที่รวมพลังภายในของไดเรนเจอร์ทั้ง 5
ไดรินเคน (大輪剣)
ใบมีดรูปวงกลมคล้ายฉาบ ใบมีดแหลมคมสามารถหั่นโกม่าให้ขาดได้ในพริบตา และ ปรมาจารย์ ยวิ๋นฟานชอบนำมาใช้เป็นมีดทำครัว
ซูเปอร์ คิเรียวคุ บาซูก้า (スーパー気力バズーカ)
ปีนใหญ่ของไดเรนเจอร์ถูกสร้างเพื่อต่อกรกับศัตรูที่แข็งแกร่งขึ้นโดยวิธีใช้ต้องนำลูกแก้วทั้ง 7 ลูกซึ่งประกอบไปด้วยลูกแก้วของไดเรนเจอร์ทั้ง 5, ลูกแก้วของคิบะเรนเจอร์และลูกแก้วคริสตัลของคาเมโอะ, สตาร์ ซอร์ด 1 เล่ม และ สตาร์ คัตเตอร์ 5 เล่ม ถึงจะทำให้มีพลังในการยิงสูง
คิเบอร์ แมชชีน
มอเตอร์ไซด์ของไดเรนเจอร์
เรด คิเบอร์ หมายเลข 1
กรีน คิเบอร์ หมายเลข 2
บลู คิเบอร์ หมายเลข 3
เยลโล่ คิเบอร์ หมายเลข 4
พิงค์ คิเบอร์ หมายเลข 5

หุ่นยนต์ของไดเรนเจอร์ 
คิเด็นบุจิน ริวเซย์โอ (気伝武人.龍星王)
เกิดจาก เซย์ริวโอ เปลี่ยนสภาพเป็นรูปแบบมนุษย์ (หุ่นยนต์)
มีต้นแบบมาจาก เห้งเจีย
ข้อมูลเบื้องต้น - ยาว 34.5 เมตร , หนัก 102 ตัน
ท่าไม้ตาย - เทนคูไดฟูฉะ (天空大風車)
เทนคูคิเด็น (天空気殿)
เกิดจากการรวมตัวของ เซย์ชิชิ,เซย์เทนมะ,เซย์คิริน และ เซย์โฮโอ จนกลายเป็นยานรบขนาดยักษ์ สามารถบรรทุกริวเซย์โอได้ เทนคูคิเด็น สามารถบินได้ด้วยพลังของตนเองหรือใช้อาศัยการหมุนควงกระบองของริวเซย์โอ 
ข้อมูลเบื้องต้น - ยาว 31 เมตร ,กว้าง 30 เมตร ,หนัก 186 ตัน ,ความเร็ว  มัค 1.4 
ไดเรนโอ (大連王)
เกิดจากการรวมร่างของ ริวเซย์โอ,เซย์ชิชิ,เซย์เทนมะ,เซย์คิริน และ เซย์โฮโอ
รหัสรวมร่าง - รวมร่าง 5 ดาว! (五星合体!)
ข้อมูลเบื้องต้น - สูง 54 เมตร , หนัก 288 ตัน
อาวุธ - ไดโอเคน (大王剣) ,ไดจาเวลลิน
ท่าไม้ตาย - ชิปปู โดโท (風怒濤)
คิเด็นบุจิน วองไทเกอร์ (気伝武人.ウォンタイガー)
เกิดจาก วอนไทเกอร์ เปลี่ยนสภาพเป็นรูปแบบมนุษย์ (หุ่นยนต์) มีความสามารถพิเศษคือสามารถใช้ท่าไม้ตายธาตุต่างๆได้โดยใช้ลูกแก้วทั้ง 7 ในห้องควบคุม
อาวุธ - โอกอนเคน (黄金剣)
คิบะไดโอ (牙大王)
เกิดจากการรวมร่างของ วองไทเกอร์,เซย์ชิชิ,เซย์เทนมะ,เซย์คิริน และ เซย์โฮโอ โดยเซย์ชิชิทำหน้าที่เป็นส่วนไหล่และหลัง, เซย์เทนมะและเซย์คิรินเป็นส่วนขาและเซย์โฮโอทำหน้าที่เป็นอาวุธ
รหัสรวมร่าง - รวมร่างดาวดวงใหม่! (新星合体!)
ข้อมูลเบื้องต้น - สูง 63 เมตร , หนัก 336 ตัน
ท่าไม้ตาย - ไดคิเรียวคุพั๊นช์ (大気力パンチ), โคปปะมิจิน (木端微塵)
โชวคิเด็นบุจิน ไดมุเก็น (超気伝武人.ダイムゲン)
เกิดจาก ไดมุเก็น เปลี่ยนสภาพเป็นรูปแบบมนุษย์ (หุ่นยนต์) มีพลังป้องกันสูง นอกจากนี้ภายในกระดอง ยังเป็นโรงพยาบาลขนาดย่อมให้กับหุ่นคิเดน ไว้ใช้ในการซ่อมแซมตัวเอง
ข้อมูลเบื้องต้น - สูง 95 เมตร , หนัก 1,500 ตัน
จูโคคิเด็น (重甲気殿)
เกิดจากการรวมร่างของ ริวเซย์โอ,เทนคูคิเดน,วองไทเกอร์ และ ไดมุเกน โดยวองไทเกอร์เข้าไปอยู่ในกระดองของไดมุเกนและเทนคูคิเดนและริวเซย์โอจะอยู่ในกระดองด้านบนของไดมุเกน
รหัสรวมร่าง - รวมร่าง 7 ดาว! (七星合体!)
ข้อมูลเบื้องต้น - สูง 62.53 เมตร , ยาว 110 เมตร, หนัก 1,788 ตัน
ท่าไม้ตาย - ไดอัทซัตสึ (大圧殺)

สัตว์เทพพลังปราณ 
สัตว์เทพพลังปราณ (気伝獣) คือสิ่งมีชีวิตขนาดยักษ์ที่มีผิวและร่างกายเป็นโลหะ มีชีวิตและจิตใจเป็นของตัวเอง ชาติกำเนิดของพวกเขานั้น เกิดจากความตั้งใจของธรรมชาติ มีชีวิตข้ามกาลเวลามานับพันปี และเคยร่วมต่อสู้ไปพร้อมกับเหล่าเผ่าไดโบราณ และเหล่าไดเรนเจอร์รุ่นแรก
ริวเซย์โอ (龍星王)
สัตว์เทพประจำตัวของริวเรนเจอร์  มีลักษณะเป็นมังกรสีแดง
ข้อมูลเบื้องต้น - ยาว 82 เมตร , หนัก 102 ตัน , ความเร็ว มัค 3
เซย์ชิชิ (星獅子)
สัตว์เทพประจำตัวของชิชิเรนเจอร์ มีลักษณะเป็นสิงโตสีเขียว
ข้อมูลเบื้องต้น - ยาว 21 เมตร , หนัก 47 ตัน
เซย์เทนมะ (星天馬)
สัตว์เทพประจำตัวของเทนมะเรนเจอร์  มีลักษณะเป็นอาชาสวรรค์สีน้ำเงิน
มีความเร็ว และใช้พลังด้านการใช้แรงโน้มถ่วงได้อย่างอิสระ มีบทบาทในฐานะที่เป็นเท้าขวาและขาขวาของไดเรนโอ และ คิบะไดโอ
ข้อมูลเบื้องต้น - ยาว 24.5 เมตร , หนัก 52 ตัน
เซย์คิริน (星麒麟)
สัตว์เทพประจำตัวของคิรินเรนเจอร์ มีลักษณะเป็นกิเลนสีเหลือง
ทำหน้าที่เป็นเท้าซ้ายและขาซ้ายของไดเรนโอ และ คิบะไดโอ
ข้อมูลเบื้องต้น - ยาว 24.5 เมตร , หนัก 52 ตัน
เซย์โฮโอ (星鳳凰)
สัตว์เทพประจำตัวของโฮโอเรนเจอร์ มีลักษณะเป็นหงส์แดงสีบานเย็น
สามารถปล่อยพายุหมุนขนาดใหญ่ออกไปโจมตีใส่ศัตรูได้ สามารถกลายเป็นส่วนเอวของไดเรนโอได้ และเซย์โฮโอ เป็นสัตว์เทพพลังปราณที่ได้เข้าไปในจิตนิมิตของหลิน หรือโฮโอเรนเจอร์เพื่อเป็นการบ่งบอกถึงการมีชีวิตอยู่ของสัตว์เทพพลังปราณตัวอื่นที่นอกเหนือจากริวเซย์โอ
ข้อมูลเบื้องต้น - ยาว 24 เมตร (รวมปีก 30 เมตร) , หนัก 35 ตัน
วองไทเกอร์ (ウォンタイガー)
สัตว์เทพประจำตัวของคิบะเรนเจอร์ มีลักษณะเป็นเสือขาวลายหินอ่อน
ข้อมูลเบื้องต้น - ยาว 48 เมตร , หนัก 150 ตัน , ความเร็ว 185 กม.ต่อชั่วโมง
ไดมุเกน (ダイムゲン,大無限)
สัตว์เทพในตำนาน มีลักษณะเป็นเต่ายักษ์สีเขียว มีขนาดใหญ่รองลงมาจากไดจินริว
ข้อมูลเบื้องต้น - ยาว 110 เมตร , หนัก 1,500 ตัน

เผ่าโกม่า 
โกม่ารุ่นที่ 15 (ゴーマ十五世)
จักรพรรดิ์สูงสุดของโกม่ามีนิสัยเฉี่อยชา
ผู้พันซาดาม (シャダム中佐) / โกม่ารุ่นที่ 16
ผู้นำกลุ่มโกม่ามีตำแหน่งเป็นผู้พันและเป็นพ่อบังเกิดเกล้าของโคและอาโคมารุมีนิสัยโหดร้าย
ผู้พันกาล่า (ガラ中佐)
สมาชิกหญิงของกลุ่มโกม่าเป็นอดีตเผ่าไดเป็นเพื่อนของคุจาคุเมื่อ 6,000 ปีก่อน
แท้จริงๆแล้วกาล่าที่อยู่กับโกม่าเป็นเพียงแค่ร่างปลอม โดยร่างที่แท้จริงของกาล่าได้เสียชีวิตลงและกลายเป็นเทพบนสวรรค์
นาวาตรีไซดอส (ザイドス少佐)
สมาชิกชายของโกม่าผู้ที่บ้าคลั่งอย่างจัดและไม่สนใจฟังคำสั่งชอบใช้กำลังมากกว่าใช้วางแผน
แม่ทัพเทนโป (田豊将軍)
แม่ทัพของโกม่า เป็นคนเลี้ยงดูอาโคมารุและทำหน้าที่รับคำสั่งของโกม่ารุ่นที่ 15
อาโคมารุ (阿古丸)
ลูกชายของซาดาม เป็นคนออกคำสั่งของกลุ่มของชาดาม มีนิสัยที่โหดร้ายเนื่องจากถูกเลี้ยงดูแบบไม่สนใจลูกของตัวเองจึงทำให้จิตใจของอาโคมารุเกิดความแค้นต่อพ่อ-แม่ที่ทอดทิ้งและเป็นศัตรูของโคตั้งแต่ที่เป็นคิบะเรนเจอร์ และพร้อมที่จะให้โคกลายเป็นพวกเดียวกับโกม่า
อาโคมารุเสียชีวิตไปโดยถูกหินทับแต่ถูกคีนชีพจากนรกโดยโกม่ารุ่นที่ 15 เพื่อที่จะกำจัดโค
อิคาซึจิ (イカヅチ)
คอดโปโทร (コットポトロ)
ทหารระดับล่างของโกม่า

กลุ่มบุคคลที่ 3 
ไดจินริว (大神龍)
เทพมังกรสีเขียวมรกต ที่มีขนาดใหญ่ที่สุดในบรรดาสัตว์เทพทั้งหมด อาศัยอยู่บนอวกาศ ไม่ฝักใฝ่ภายใด เป็นที่เทพที่ขึ้นชื่อว่าเป็น เทพแห่งการทำลายล้าง เนื่องจากถูกตั้งความคิดที่ว่า "การที่จะยุติสงครามได้มีเพียงการทำลายล้างเท่านั้น" มักปรากฏตัวเมื่อศึกระหว่างเผ่าไดและเผ่าโกม่าปะทะกันอย่างรุนแรง โดยการปรากฏตัวทุกครั้งนั่นเท่ากับหายนะสู่มนุษยชาติ และ กาลอวสานของโลก ย่อมมาถึง
ไดจินริว มีความสามารถในการเปลี่ยนสภาพเป็นรูปแบบเช่นเดียวกับคิเดนจู โดยมีทั้ง 2 แบบคือ
โซริวโหมด (昇竜モード)
ร่างหลักของไดจินริว
ริวจินโหมด (竜神モード)
ร่างต่อสู้ของไดจินริวมีพลังทำลายอนุภาพสูง มีความสามารถบังคับจิตของมนุษย์ได้
ข้อมูลเบื้องต้น - สูง 345 เมตร, ยาว 500 เมตร, หนัก 500,000 ตัน, ความเร็ว มัค 30

รายชื่อตอน 
 แปลงร่างสิ!!! ()
 พลังปราณ!!! ()
 ขอวิญญาณเถอะนะ! ()
 พวกเรามันไม่เอาไหน!! ()
 อ๊ะ ลูกแก้วมาแล้ว! ()
 ลมเอย จงฟาดฟันไป! ()
 คนทรยศ! ()
 คุณพ่อ! ()
 อย่าหลงตัวเองน่า ()
 อ๊ะ เทพธิดาแห่งการแก้แค้น ()
 แม่เหล็กมาแล้วจ้า!  ()
 เมาเต้าหู้()
 จ...เจ้าหนูคาบุกิ!()
 โย่ แต่งงานล่ะจ้า!! ()
 3 ปีศาจฟุตบอล ()
 หินเด็กกลิ้ง ๆ ๆ ()
 มาแล้ว ฮีโร่คนใหม่ ()
 พยัคฆ์ขาว (ลึกลับ) ()
 สาวน้อยผู้น่ารัก ()
 เปิดตัววังโกม่า ()
 กำเนิดสัตว์เทพ ()
 ลูกพยัคฆ์สำแดงเดช ()
 รักบริสุทธิ์สายฟ้าแลบ ()
 3 ปีศาจเบสบอล ()
 ขบวนการนักสู้ตัวปลอม ()
 ยอดคนเลว เลว เลว เลว ()
 หมัดเผด็จศึก ()
 มากันครบเลย!!()
 (ความลับ) เบื่องหลังน้ำตาแม่ ()
 ท่าไม้ตายคนปากไว ()
 มาอีกแล้ว ฮีโร่คนใหม่ ()
 ปีศาจลูกเตะทองคำ ()
 ประสบการณ์ครั้งแรกของไอด้อล ()
 นักล่าหนามแหลม ()
 ท่าไม้ตายใหม่ ระบำแมงมุม ()
 บ่วงแค้น 6,000 ปี... ()
 เจ้าตัวใหญ่มาแล้ว!! ()
 เอ๋!! สงบศึกชั่วคราวฦ! ()
 จุดจบของหมัดจอมมาร ()
 ลาก่อน! 3 ปีศาจเหลือเดน()
 คุจากุขึ้นสวรรค์ ()
 คุณแม่ใกล้แค่เอื้อม ()
 อดีตต้องห้าม ()
 สะเทือนใจ!! เธอก็ต้องร้องไห้ ()
 จะยุบจริงๆ เหรอ!! ()
 ธาตุแท้วีรบุรุษ ()
 ความจริงที่เกินบรรยาย ()
 สมศักดิ์ศรี !! คาคุสิ้นชีพ ()
 สงครามครั้งสุดท้าย ()
 ลุยกันเลย !! ()

แหล่งข้อมูลอื่น 

ซูเปอร์เซ็นไตซีรีส์
ละครโทรทัศน์ชุดซูเปอร์เซ็นไต